राजस्थान की टीम ने 20 ओवर में छह विकेट पर 141 रन बनाए थे जिसे दिल्ली ने 16वें ओवर में ही पार कर लिया.महेला जयवर्धने के शुन्य पर आउट होने का कप्तान सहवाग पर कोई असर नहीं हुआ. उन्होंने आतिशी पारी खेलते हुए केवल 38 गेंदों पर 12 चौकों और एक छक्के की मदद से 73 रन बनाए.यह सहवाग का लगातार पांचवा अर्धशतक था जो आईपीएल में अब तक का रिकार्ड है.पीटरसन ने भी खूब सहवाग का साथ निभाया और 34 गेंदों में 36 रन बनाए.इससे पहले टॉस जीत कर पहले बल्लेबाजी करने वाली राजस्थान की टीम अपनी बढ़िया शुरुआत का फायदा नहीं उठा पाई. इसकी वजह थे बाएं हाथ के स्पिन गेंदबाज पवन नेगी जिन्होंने चार ओवर में 18 रन देकर चार विकेट लिए.मैन ऑफ द मैच नेगी के शिकार बने रहाणे, वॉटसन, हॉज और मिनेरिया. जब उन्हें गेंदबाजी के लिए बुलाया गया तो राजस्थान का स्कोर छह ओवर में 53 रन था लेकिन जब उन्होंने अपने चार ओवर पूरे किए तो राजस्थान की टीम 13 ओवर में 93 रन पर पांच विकेट खो चुकी थी.इस बीच राहुल द्रविड़ एक छोर पर डटे रहे और 43 गेंदों में सबसे अधिक 57 रन बनाए जबकि रहाणे ने अपनी अच्छी फॉर्म जारी रखते हुए 32 गेंदों ने 42 रन बनाए.